Hilmar Snær Örvarsson keppir í fyrri grein sinni, stórsvigi, á Vetrarólympíumótinu í Beijing í Kína í nótt. Honum líst vel á aðstæður og stefnir á að vera meðal fimmtán efstu.
Hilmar Snær er á sínu öðru Vetrarólympíumóti en hann var einnig eini fulltrúi Íslands í Peyongchang fyrir fjórum árum. Hilmar keppir í svigi og stórsvigi og byrjar á stórsviginu í nótt.
sagði Hilmar Snær eftir æfingu í dag. Veðrið á keppnissvæðinu hefur farið hlýnandi síðustu daga og er nú farið að hafa áhrif á keppnisdagskrána. Stórsviginu var því flýtt og hefst útsending frá fyrri ferð klukkan 25 mínútur yfir tólf og seinni ferð klukkan 25 mínútur yfir fjögur. Þá hafa mótshaldarar einnig þurft að seinka svigkeppninni um sólarhring vegna aðstæðna og því keppir Hilmar Snær í svigi aðfaranótt sunnudags í stað laugardags.
Liverpool og Bayern Munchen komust í gær í 8-liða úrslit Meistaradeildar Evrópu. Liverpool mætti Inter í seinni leik liðanna og þrátt fyrir 1-0 tap á Anfield komst Liverpool áfram þar sem útileikurinn vannst 2-0 og samanlögð úrslit því 2-1. Bayern Munchen mætti Salzburg frá Austurríki. Þar hafði fyrri leiknum lokið með 1-1 jafntefli en Bayern fór illa með lið Salzburg í gær og vann 7-1 sigur. 16-liða úrslitin halda áfram í kvöld. Manchester City tekur á móti Sporting og Real Madrid og Paris Saint Germain mætast á Spáni. City vann fyrri leikinn gegn Sporting 5-0 og þá hafði PSG betur gegn Madrídingum 1-0.
Úrslitavika bikarkeppninnar í handbolta hefst í kvöld þegar undanúrslitin í karlaflokki verða spiluð. Undanúrslit kvenna verða svo á dagskrá á morgun. Klukkan sex í kvöld mætast
FH og Valur í fyrri undanúrslitarimmunni og klukkan korter yfir átta eigast við KA og Selfoss. Báðir leikirnir verða sýndir beint á RÚV 2.

Hilmar Snær Örvarsson keppir í sinni fyrri grein af tveimur á Vetrarólympíumóti fatlaðra í Beijing í nótt. Hlýnandi veður hefur haft áhrif á keppnisdagskrá.